1 - مادري حبيبي احس اني اعرفك من زمان تصدق (والدج وناسيج اخاف) 2 - حبيبي احس انك غير عن كل الشباب احس انك مختلف وغير عنهم (عندي قرون يعني) 3 - ياريتني ياقلبي عرفتك من زمان (اي خيرانشالله..عارفه 79 واحد قبلي ) 4 - انا ماطلع وايد ولما اطلع انزل راسي تحت وما اخز احد (انتي اللي اخترعتي الهياته يا أم كشه ) 5 - انا احب الشعر ومن هواياتي الرسم والسباحه ( يعني رومانسيه انتي هوايتج الطباخ و ريحة البصل تفوح منج ) 6 - ماحب اقعد وغرفتي حوسه وانا احب النظافه وماعرف انام الا وانا مبخره غرفتي وفراشي ( اي صح بطانيتج صارت حامضه من الچعابيل والريحه الـ .... يالنظيفه ) 7 - احتمال اروح سويسرا الصيف الجاي ( سويسرا قالت و هي تفكر كرزكان عاصمة البحرين أنها ما طلعت منها ) 8 - تصدق حبيبي ماعرف البس الا من محلات مانجو الي في مجمع السيف ( خلاجين سوق الخميس تخب عليج ) 9 - دايم اشتري عطوري من تناغرا ( هذا اذا مو عطرج المفضل المرش مال جدتچ ) 10 - شكلي حبيبي راح اطق لي جاكوار من الوكاله ( اذا مو هوندا موديل 76 من الحراج ) 11 - انا فلتنا في سار ( اذا مو ساكنه في بيت من طين في جنوب الديره ) 12 - انا كنت مخطوبه حق ولد كانو بس رفضته ( اذا واحد حافي منتف حاط عينه عليج من قبل اقص ايدي ) 13 - حبيبي بروح اشتري قرقاعون من أكبر لاري ( قولي قرقاعون من دكان المدهون ماغيره ليش مستحيه ) 14 - حبيبي عيد ميلادي الاسبوع الياي يعني ابي هديه... ( لفيت السوق ما لقيت غير نعال زنوبة تكشخين فية ) 15 - بعد جم يوم راح ادش معهد واتعلم اسباني بعد ماخصلت الفرنسي والايطالي ( عربي مثل الاوادم ماتعرفين...هالمره اسباني) ؟ هذا ترى ياجماعه غيض من فيض .. ولا ترى في صورايخ ماقلتها حفاظا على الذوق العام تحياتي